Səsli kitab

Səsli kitab — yazılı kitabların səs şəklində səsləndirilməsi və dinləyici tərəfindən audio formatda qəbul olunmasıdır. Bu formatda kitablar adətən peşəkar diktorlar tərəfindən oxunur və müxtəlif platformalarda dinlənilə bilər. Səsli kitablar, yalnız fiziki disklərlə deyil, həm də müxtəlif rəqəmsal platformalar vasitəsilə asanlıqla əldə edilə bilər. Səsli kitablar görmə məhdudiyyətli şəxslər üçün və ya oxumağa vaxtı olmayanlar üçün geniş əlçatanlıq təmin edir.
 Tarix 
Səsli kitabların yaranması 1930-cu illərə, ABŞ-də görmə məhdudiyyətli şəxslər üçün hazırlanmış Talking Books (Danışan Kitablar) layihəsinə sökənir. Bu dövrdə səsləndirmələr qrammafon valı formatında təqdim olunurdu. İlk səsləndirilmiş əsərlər arasında Şekspirin “Hamlet” faciəsi və digər klassik ədəbiyyat nümunələri yer alırdı. 2000-ci illərin əvvəllərində internet və rəqəmsal texnologiyaların inkişafı ilə səsli kitablar MP3 formatında təqdim olunmağa başladı. Bu mərhələdə Audible (Amazon şirkətinə məxsus), Google Play Books, Apple Books və digər platformalar vasitəsilə səsli kitabların qlobal yayılması təmin edildi. Mobil cihazlar üzərindən asanlıqla istifadə imkanı onların populyarlığını daha da artırdı.

Səsli kitablar aşağıdakı əsas formatlarda təqdim olunur:
 CD – fiziki daşıyıcı üzərində.
 MP3 – ən çox yayılmış rəqəmsal format.
 M4B – Apple cihazlarında istifadə üçün optimallaşdırılmış format.
 Striminq – internet üzərindən birbaşa dinləmə imkanı.
Səsli kitablar aşağıdakı məqsədlərlə istifadə olunur:
 Görmə qabiliyyəti məhdud olan şəxslər üçün 
 Hərəkət halında (avtomobil idarə edərkən, idman zamanı və s.) dinləmə rahatlığı
 Xarici dil vəya xarici dildə hər-hansı məzmunu öyrənənlər üçün dinləmə bacarıqlarının inkişafı
 Uşaqlar üçün nağıl və ədəbiyyat təqdimatı

 İstinadlar 
Kateqoriya:Kitab formatları

 Xarici keçidlər